en en bg mk hbs_cyr hbs_cyr hbs_cyr ru hbs_cyr hbs_cyr bg ru ru mk ru mk ce mk en bg mk hbs_cyr hbs_cyr hbs_cyr ru hbs_cyr hbs_cyr bg ru ru mk ru mk ce mk en mk uk hbs_cyr mk mk mk mk mk mk mk mk mk mk mk mk mk mk mk mk mk mk mk ru mk mk mk ru mk hbs_cyr mk mk mk mk mk ru mk ru mk ru mk mk mk hbs_cyr mk mk mk mk mk ru mk mk mk mk mk mk mk mk mk mk mk mk mk mk mk mk mk mk ru mk ru mk mk mk mk mk mk mk mk mk mk mk mk mk mk mk ru mk mk mk mk ru mk ru mk ru mk mk ru mk ru mk mk ru mk ru mk mk mk mk mk ru mk mk mk mk mk mk mk mk mk mk mk mk ru mk mk mk ru mk ru mk ru mk mk mk mk mk mk mk mk mk ru mk mk ru mk mk ru mk mk ru mk mk mk mk mk mk mk mk mk mk mk ru mk mk ru mk ru mk ru mk hbs_cyr mk mk mk mk hbs_cyr hbs_cyr hbs_cyr ru hbs_cyr hbs_cyr bg ru ru mk ru mk ce mk ru mk ru mk en hbs_cyr mk mk mk en en en en en en en en en en en en en en en en en en en en fa en en en en en en en en en en en en en en en en en en en en en en en en bg mk mk hbs_cyr be hbs_cyr mk ru ru mk mk hbs_cyr ru ru ru mk bg uk ce mk mk
С Т А Т У Т
на Фондација ПРОГРЕСИВ АКАДЕМИЈА Виница​
Со овој Статут се утврдуваат:
Името и седиштето на Фондацијата;
Дејноста со која се остваруваат целите на Фондацијата;
Името и адресата на основачот;
Внатрешната организиација, видот и составот на органите, надлежностите, начинот на избор и разрешување на членовите на органите, траење на мандатот на членовите на органите и начинот на одлучување;
Начинот на стекнување и располагање со средствата;
Начин на донесување на деловни, финансиски и други извештаи;
Начинот на остварување на јавноста и транспарентност во работата;
Органите и начинот на вршење на контрола над работата на Фондацијата;
Начинот на донесување, изменување и дополнување на статутот;
Начинот на одлучување на статусни измени и престанок на Фондацијата;
Постапување со средствата на Фондацијата во случај на престанок на Фондацијата;
Начин на донесување на планови и програми и
Други прашања утврдени со закон.
Фондацијата е невладинa, непартиска и непрофитна организација од добротворен, хуманитарен и едукативен карактер и дејност. Примарна цел на Фондацијата е воспоставување и унапредување на едукативни програми и спроведување на истражувачко развојни активности.
Фондацијата се основа заради остварување и заштита на образовни, општествени, научни и хуманирани права и интереси во согласност со Уставот и законите.
Дејноста на Фондацијата е: 85.59 – Друго образование, неспоменато на друго место.
Името (називот) на Фондацијата е:
Скратениот назив на Фондацијата е: ПРОГРЕСИВ АКАДЕМИЈА Виница.
Името на англиски јазик е: Foundation PROGRESSIVE ACADEMY Vinica.
Скратениот назив на англиски јазик е: PROGRESSIVE ACADEMY Vinica.
Фондацијата има свој официјален знак на Македонски јазик и тоа;
И на Англиски јазик и тоа;
Фондацијата одговара за своите обврски со целиот свој имот и средства.
Седиштето на Фондацијата е во Виница на ул. „Војдан Чернодрински бр.8. Фондацијата се организира и делува во Република Северна Македонија во насока на исполнување на целите на Фондацијата.
Фондација има свој печат и штембил. Печатот на Фондацијата е во тркалезна форма и го содржи името на Фондацијата ПРОГРЕСИВ АКАДЕМИЈА Виница и официјалниот знак. Штембилот на Фондацијата е во правоаголен облик со испишан текст „Фондација ПРОГРЕСИВ АКАДЕМИЈА Виница“ бр година . Печатот и штембилот на Фондацијата се чуваат и се обезбедуваат од неовластена употреба или злоупотреба.
Фондацијата, своите права и обврски ги остварува во согласност со Уставот, законот и овој Статут. Фондацијата има својство на право лице со права, надлежности и одговорности утврдени со Уставот, законот и овој Статут. Статутот е највисок општ акт на фондацијата. Другите акти на фондацијата ќе бидат во согласност со Статутот. Под други општи акти на Фондацијата вклучуваат и правила и одлуки донесени согласно законите.
Основач на Фондацијата е: Друштво за трговија и производство МАКПРОГРЕС ДОО Виница од Виница со седиште на ул. „Војдан Чернодрински“ бр.8 со ЕДБ 4005002104926 и ЕМБС 5602092.
Основачот, Друштво за трговија и производство МАКПРОГРЕС ДОО Виница, на денот на основањето на Фондацијата вложи паричен основачки влог во висина од 10.100,00 Евра, во денарска противвредност според средниот курс на Народна банка на Република Северна Македонија на денот на поднесувањето на Актот за основање за упис во Централниот регистар на РСМ.
Вкупната имотна маса на паричниот основачки влог на денот на основањето на Фондацијата изнесува 10.100,00 Евра во денарска противвредност според средниот курс на Народна банка на Република Македонија на денот на поднесувањето на Актот за основање за упис во Централниот регистар на РМ.
Основачот го предава објектот на користење на Фондацијата на ул. „Војдан Чернодрински“ бр.8, за обавување на дејноста на Фондацијата и во првата година ги покрива сите режиски трошоци како и одржувањето и обезбедувањето на самиот објект.
Основачот ги има следните надлежности:
Донесува одлуки за измена и дополнување на статутот;
Донесува одлука за именување и разрешување на членови на одборот;
Назначува и разрешува Директор на Фондацијата;
Ја усвојува програмата за работа на Фондацијата предложена од Одборот;
Усвојува финансиски план и извештај на фондацијата;
Одлучува за престанок на работа на фондацијата;
Донесува одлука за избор и разрешување на извршни, надзорни и комисии на Фондацијата доколку ги има;
Одлучува за основање и укинување ограноци;
Го следи реализирањето на основната програма на Фондацијата;
Ја пропишува работата и одлучува за составот на делегации и други поединечни или колективни преставници на Фондацијата;
Одлучува за менување и дополнување на програмата на Фондацијата;
Одлучува за зачленување на сојузи и меѓународни организации;
Одлучува за доделување на одредени награди и признанија;
Одлучува за промена на целите и дејноста според предлозите на одборот;
Одлучува за вработување на лица во Фондацијата или одредени Хонорарни соработници;
Одлучува за други прашања кои не се во надележност на другите тела на Фондацијата
3. ЦЕЛИ И ЗАДАЧИ НА ФОНДАЦИЈАТА
Целта за основање на фондацијата е воспоставување на едукативна програма и истражувачко-развојни активности со цел овозможување зголемен развој на целиот регион преку следните активности: обука на вработените во МАКПРОГРЕС ДОО Виница, можности за едукација на бизнис професионалците од целиот регион, поддршка за старт-ап фирми, стипендирање на талентирани студенти со цел нивно насочување во кариерата, соработка со регионални и интернационални едукативни институции, вклучување во програми за едукација на Европско ниво, соработка со билатерални или меѓународни донатори со цел имплементација на развојни и едукативни програми.
Основни цели и задачи на Фондацијата се:
Воспоставување на „Институт за Развој“ во кој ќе се унапредуваат истражувачко-развојни активности и капацитети;
Унапредување на процесот за регрутирање, селекција и надградба на кадри во рамките на МАКПРОГРЕС ДОО Виница, со цел селекција и унапредување на таленти (талент менаџмент);
Подготовка и одржување на едукативни програми за технички струки под името „Винчини Академија“
Подготовка и одржување на едукативна програма за менаџери, наменета за сите заинтересирани компании или бизнис професионалци кои се заинтересирани за унапредување на менаџерски вештини;
Соработка со релеватни компании и експерти со цел креирање на “бизнис акцелераторска програма“ наменета за поддршка на старт-ап фирми или мали и средни компании од регионот;
Поддршка на локалните мали и средни компании и производители преку организирање на инфо-сесии, денови за соработка, едукативни програми и итн;
Поддршка на средношколците преку организирање студиски посети на Фондацијата и инситутутот за развој, можности за практична работа и итн;
Воспоставување соработка со други едукативни институции (домашни или странски) со цел заедничка имплементација на програми наменети за образование на млади, на менаџери, технички струки или истражувачко-развојни активности;
Соработка со комори и здруженија со цел промоција на значењето од континуирана едукација и унапредување на вештините во склоп на работниот процес;
Изработка на проектни апликации за фондови и грантови поддржани од билатерални или меѓународни донатори со цел имплементација на развојни и едукативни програми;
Учество и имплементација на едукативни програми поддржани од Европската Унија, самостојно или во конзорциум од релеватни партнери.
Вклучување во системот на дуалното образование.
За остварување на наведените цели, фондацијата остварува соработка со различни образовни, научни и истражувачки установи, државни органи и јавни служби, средства за масовно информирање и други невладини организации во Република Северна Македонија.
Финансиското и материјалното работење на фондацијата се води врз основа на финансиски план и пресметка на приходи и расходи.
Фондацијата средствата за финансирање ги стекнува од основачкиот влог, доброволни прилози, донации, подароци (во пари, добра, имотни права), завештанија, легати, едукативни услуги кои ќе ги дава на трети лица, буџет на Република Северна Македонија и локалните самоуправи, давање на услуги на други здруженија, организации и институции, провизии од органи, здруженија, организации и институции, фондови и грантови подржани од билатерални и меѓународни донатори, грантови од страна на Европската унија, и други приходи во согласност со закон и овој Статут.
Средствата на Фондацијата стекнати во согласност со став 1 од овој член, се сопственост на Фондацијата.
Фондацијата ќе ги употребува финансиските средства за остварување на своите цели определени со овој Статут и Програмата, плата и надоместоци од плата на вработените како и за прифатливи и оправдани трошоци настанати во врска со целите на фондацијата.
Донаторите што вложуваат средства или имотни права по основањето на Фондацијата немаат статус на основачи.
Фондацијата врши дејности со кои може да стекнува добивка, а која добивка се употребува исклучиво, само согласно целите утврдени со овој статут. За законското користење на средствата на фондацијата е одговорен основачот и директорот на Фондацијата, како и за давање наредби, или лице овластено со посебна одлука од основачот на фондацијата.
Наредбодавател за извршување на финансиско-материјалниот план е основачот на фондацијата, а тоа може да биде и друго лице, овластено од основачот на фондацијата.
5. ОРГАНИ НА ФОНДАЦИЈАТА
Фондацијата има два органи: Одбор и Директор.
Основачот на Фондацијата, со Одлука ги именуваат членовите на Одборот. Одборот на Фондацијата е составен од 5 (пет) члена. Бројот на членовите на Одборот може да се намали и зголеми со одлука на Основачот.Членовите на одборот ги именува Основачот. Одборот одржува седница најмалку еднаш годишно.Членовите на Одборот се именуваат со мандат од 2 (две) години, со право на повторен избор .
Основачот го избира претседателот од редот на членовите на одборот, кој што ги свикува и раководи со седниците на Одборот, а на барање на 2/3 од членовите на Одборот или на барање на основачот на Фондацијата должен е во рок од 15 дена да свика вонредна седница.
Членот на Одборот ќе се изземе од гласање за прашања поврзани со него, со неговиот брачен другар, роднина од прв и втор степен и за прашања што се однесуваат на некое правно лице врз кое има контрола или економски интерес. Член којшто сака да истапи од Одборот, тоа треба да го стори во писмена форма. Во случај на испразнето место во Одборот, лицето коешто ќе го пополни тоа место ќе го врши својот мандат до истекот на мандатот на претходниот член.
Одборот може да отповика свој член во следните случаи:
доколку биде осуден на казна затвор подолга од 6 месеци;
доколку стане член на Одбор на иста или слична Фондација;
Исто така, и Основачот има право да отповика член којшто го именувал, без одобрение од Одборот.
Одборот работи на седници и е надлежен за:
Изработува стратегија за прибирање на фондови;
Ги застапува и презентира интересите на Фондацијата;
Остварува контакти со трети лица и со јавноста за да ги промовира целите,ставовите и активностите на Фондацијата;
Доставува предлози до основачот во врска со реорганизација или престанување на активностите на Фондацијата, согласно закон;
Дава предлози до основачите во врска со измена и дополнување на овој статут;
Дава предлози за условите и распределбата на средствата на корисниците односно за постапката и начинот на користење на средствата на Фондацијата;
Дава предлози за донесување на соодветни акти и склучување договори;
Усвојува годишен извештај за работа и финансиски извештај;
Дава предлози и насоки за работењето на Фондацијата и учествува во проектите кои ги спроведува самата Фондација;
Донесува и други одлуки во врска со активностите на фондацијата, освен одлуките кои се во исклучива надлежност на основачот.
Членовите на Одборот работат заеднички кон остварување на целите и задачите на Фондацијата утврдени со овој Статут и во оваа смисла се одговорни пред основачот.
Членовите на Одборот се одговорни за штета предизвикана во својата работа или поради нејзино запоставување.
Основачот, доколку констатира дека се исполнети условите за одговорност предизвикана од став 1 и 2 на овој член, има право да го разреши членот на Одборот или целиот Одбор.
Работата на членовите на Одборот е доброволна и за тоа не примаат никаков паричен надоместок, а можат да примаат надоместок за патни и дневни трошоци поврзани со активностите на Фондацијата.
Фондацијата избира директор. Директорот го избира основачот. Директорот се избира на неопределено време. Директорот се избира, отповикува и заменува врз основа на Одлука од основачот. Одлуката за избор на Директорот на Фондацијата влегува во сила со денот на уписот во Централниот регистар. Директорот ја претставува и ја застапува Фондацијата во односите со трети лица, потпишувајќи се под називот на Фондацијата и дејствува во сите околности во името на Фондацијата. Директорот прима плата и надоместоци за плата согласно Законот на работни односи и е вработен во Фондацијата со полно работно време од 40 часа неделно и ги ужива сите права согласно Законот за работни односи. Висината на платата на Директорот се определува согласно Договорот за вработување.
Директорот е надлежен за:
Претставување и застапување на Фондацијата и водење на нејзините работи;
Спроведување на статутарните и програмските задачи на Фондацијата;
Реализација на годишната Програма за работа;
Донесување одлуки за формирање на постојани и повремени работни тела и насочување на нивната работа;
Организирање разни акции и манифестации поврзани со целите и задачите на Фондацијата;
Донесување одлука за награди, пофалници и признанија во координација со основачот;
Грижа за стратешкото планирање и изготвување перспективни, годишни и периодични програми и планови за работа и финансиски планови;
Одговорен е за извршување на Програмата и Планот за работа и на Финансискиот план и поднесување периодични и годишни извештаи за работата до Одборот.
Членовите на Одборот и Директорот одговараат солидарно за штетата на Фондацијата предизвикана од нивната работа, ако таа е предизвикана од крајно невнимание или со намера, освен во случаите кога во одлучувањето го издвоиле своето мислење на записник или ако не учествувале во одлучувањето.
6. ЈАВНОСТ ВО РАБОТЕЊЕТО И ИНФОРМИРАЊЕТО
Работата на Фондацијата е јавна. Јавноста на работењето се обезбедува со подготвување редовни извештаи за нејзиното работење, со овозможување увид во спроведувањето на програмските задачи, со поднесување на извештај за работата на ограните и телата на Фондацијата, за начинот на користење на средствата на Фондацијата, за материјално-финансиско работење и друго (годишни или периодични финансиски извештаи). За информирање на потенцијалните корисници на средствата на Фондацијата и пошироката јавност, се користат електронските и печатени медиуми.
Секој договор или деловна активност чијашто вредност е над 20% од вредноста на капиталот на Фондацијата врз основа на последниот годишен финансиски извештај, се одобрува од Основачот на Фондацијата. За секој договор или деловна активност чијашто вредност е до 20% од вредноста на капиталот на Фондацијата врз основа на последниот годишен финансиски извештај одлучува директорот на Фондацијата. Одборот дава насоки и издвоени мислења за деловните активности на Фондацијата.
8. СТАТУСНИ ПРОМЕНИ И ПРЕСТАНОК НА ФОНДАЦИЈАТА
За статусни промени се сметаат присоединување и спојување на Фондацијата кон други фондации и поделба на Фондацијата. За статусните промени одлучува основачот.
Со одлука на основачот;
Ако се утврди дека престанала да функционира;
Ако средствата не се доволни за остварување на нејзините цели и задачи определени со Актот за основање и овој Статут;
Ако го изгуби својот имот;
Ако целта за која е формирана е исполнета или не може да се исполни;
Ако работи спротивно на одредбите од Законот за здруженија и фондации и
Ако работењето на Фондацијата не е во согласност со овој Статут.
Овластените застапници на Фондацијата во случај на настапување на некоја од наведените околности, должни се во рок од 15 дена по нејзиното настапување да го известат надлежниот регистар.
По престанокот на работата на Фондацијата, депонираните средства и целокупниот имот што остануваат по намирување на побарувањата и обврските се распределува на сметка на основачот.
9. ПРЕОДНИ И ЗАВРШНИ ОДРЕДБИ
Право на толкување на одредбите на овој Статут има основачот на Фондацијата.
Измени и дополнувања на овој Статут се вршат во иста постапка како за неговото донесување.
Овој Статут стапува во сила и ќе се применува со денот на неговото донесување .
Доколку сакате да ги добивате најновите известувања за Прогресив Академија преку нашиот електронски весник, Ве молиме пополнете ја оваа форма со Вашите информации:
Copyright © 2022 Progressive Academy | Политика за колачиња | Политика за приватност
Веб - страницата progressive.org.mk користи колачиња со цел да го подобри вашето корисничко искуство и да ги следи посетите. Со вашето присуство на нашата веб -страница се подразбира дека се согласувате со користењето на овие колачиња. За повеќе детали за колачињата, прочитајте ја "Политиката за колачиња".
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.
Обука за специјалисти за управување со опрема